רן פרידמן

רן פרידמן (נולד בשנת 1984) הוא קצין בצה"ל בדרגת אלוף-משנה, המשמש מפקד חטיבה 226. קודם לכן שימש מפקד יחידת מגלן ומפקד גדוד 202.

ביוגרפיה 
עם גיוסו לצה"ל בשנת 2002, התנדב פרידמן לצנחנים ושובץ בגדוד 202. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד ומונה למפקד מחלקה והוביל אותה בלחימה כנגד הטרור הפלסטיני באינתיפאדה השנייה. לאחר מכן לחם במלחמת לבנון השנייה ושימש כמפקד פלוגה בגדוד. בהמשך שימש מפקד פלגה ביחידת מגלן. לאחר מכן שימש כסגן מפקד גדוד 101 בין השנים 2013–2014 כולל בזמן מבצע צוק איתן. בהמשך שימש כסגן מפקד יחידת מגלן בין השנים 2014–2015. לאחר מכן היה מפקד מחזור בבא"ח צנחנים. בתפקידו הבא היה קצין אג"ם של חטיבת עוז.

בשנת 2018 הועלה לדרגת סא"ל ומונה למפקד גדוד 202, תפקיד בו שירת עד שנת 2020. לאחר מכן מונה למפקד יחידת מגלן, ושימש בתפקיד בין השנים 2020–2022. הוא הוביל אותה בין היתר בפעילות מבצעית בגבול הצפון ובמבצע שומר החומות. בספטמבר 2022 הועלה לדרגת אל"ם ומונה למפקד חטיבה 226.

קישורים חיצוניים 
 
מפרי עטו

הערות שוליים 

מפקדי גדודים בחטיבת הצנחנים
מפקדי יחידת מגלן
מפקדי חטיבה 226
אלופי-משנה בצה"ל
ישראלים שנולדו ב-1984